open-index/open-wikipedia-markdown huggingface dataset:
Sorjano departamentas

**Sorjano departamentas** () – departamentas pietvakarių Urugvajuje. Administracinis centras – Mersedesas.

## Geografija
Didžioji departamento dalis yra žemumoje, tik rytuose paviršiu kyla į *Cuchilla Grande Inferior* aukštumas. Vakariniu pakraščiu teka Urugvajaus upė, šiauriniu – jos intakas Negras.

## Ekonomika
Verčiamasi gyvulininkyste, žvejyba, žemės ūkiu.

## Didžiausi miestai
* Mersedesas – 42,0 tūkst. gyv.
* Doloresas – 15,8
* Kardona – 4,8
* Čakras de Doloresas – 2,4

## Šaltiniai
Florida (Urugvajus)

**Florida** () – miestas pietų Urugvajuje, Floridos departamento administracinis centras.

Įkurtas *San Fernando de la Florida Blanca* pavadinimu 1809 m. balandžio 24 d., vėliau pervadintas į *Florida*.

## Šaltiniai
Kanelonesas

**Kanelonesas** () – miestas pietų Urugvajuje, Kaneloneso departamento administracinis centras.

## Šaltiniai
Maldonadas

**Maldonadas** () – pajūrio miestas pietų Urugvajuje, Maldonado departamento administracinis centras.

Įkurtas 1755 m. Montevidėjaus gubernatoriaus Joaquin de Viana iniciatyva.

## Sportas

#### Futbolas
* Deportivo Maldonado – futbolo klubas;
* *Domingo Burgueño* stadionas, talpinantis 22 tūkst. žiūrovų.

## Išnašos

## Nuorodos
*
Paisandu

**Paisandu** () – miestas vakarų Urugvajuje netoli sienos su Argentina, Paisandu departamento administracinis centras. Šalia teka Urugvajaus upė.

Įkurtas 1749 m.

## Šaltiniai
Minasas (Urugvajus)

**Minasas** () – miestas pietų Urugvajuje, Lavaljechos departamento administracinis centras.

Įkurtas 1783 m. kai kelios šeimos čia apsistojo atvykusios iš Ispanijos Asturijos ir Galisijos regionų.

## Šaltiniai
Frai Bentosas

**Frai Bentosas** () – uostamiestis vakarų Urugvajuje šalia sienos su Argentina, Rio Negro departamento administracinis centras. Veikia popieriaus ir celiuliozės gamykla.

Įkurtas 1858 m. šalia Urugvajaus upės. Istoriškai pagrindinė miesto ūkio šaka buvo mėsos apdirbimas.

Senieji pramoniniai Frai Bentoso statiniai 2015 m. įtraukti į UNESCO pasaulio paveldo sąrašą (mėsos fasavimo cechas *Frigorífico Anglo del Uruguay*, senoji hidroelektrinė, sūdykla).

## Šaltiniai
Rivera

**Rivera** () – miestas šiaurės Urugvajuje šialia sienos su Brazilija, Riveros departamento administracinis centras.

Įkurtas 1867 m. Rivera sudaro bendrą miestą kartu su Brazilijos miestu Santana do Livramentu. Sienų sandūroje yra *Plaza Internacional* aišktė ir obeliskas, žymintis šalių draugystę.

Šiame mieste gimė buvęs Urugvajaus prezidentas Aparicio Méndez (1904–1988).

## Šaltiniai
Karolis II Pamišėlis

**Karolis II Pamišėlis** (, 1661 m. lapkričio 6 d. Madridas – 1700 m. lapkričio 1 d. ten pat) – 1665-1700 m. paskutinis Habsburgų dinastijos Ispanijos karalius

## Biografija

Pilypo IV sūnus, silpnaprotis ir ligotas. Iš tikro valdė jo motina regentė, vėliau karaliaus dvare dėl įtakos varžėsi Prancūzijai ir Austrijai palankios frakcijos, Ispanija prarado didžiosios valstybės statusą. Paaiškėjus, kad Karolis neturės vaikų, dėl Ispanijos sosto paveldėjimo prasidėjo užsienio pretendentų kova, po jo mirties kilo Ispanijos įpėdinystės karas (1701-1714 m.).

## Šeima
Vedė du kartus:
# 1679 metų lapkričio 19 d. Karolis vedė Mariją Luizą Orleanietę (1662–1689), Liudviko XIV giminaitę, Pilypo I Orleaniečio ir Henrietė Anos Stiuart dukterį
# 1690 metų gegužės 4 d. vedė antrą kartą. Jo žmona, Marija Ana Noiburg (1667–1740), Pfalco kurfiursto Pilypo Vilhelmo Noiburgo ir Šventosios Romos imperijos imperatoriaus Leopoldo I giminaitės duktė.

## Šaltiniai

## Literatūra
* Ludwig Pfandl: Karl II. Das Ende der spanischen Machtstellung in Europa, München 1940
* John Nada: Karl der Behexte. Der letzte Habsburger auf Spaniens Thron, Wien 1963
## Nuorodos

## Galerija

|-

|-
Naruhito

**Naruhito** (皇太子徳仁親王, *Kōtaishi Naruhito Shinnō*; g. 1960 m. vasario 23 d. Tokijuje) – 126-asis Japonijos imperatorius, valdantis nuo 2019 m. gegužės 1 d. Naruhito yra vyriausias Japonijos imperatoriaus Akihito ir imperatorienės Mičiko sūnus. Tiesioginiu sosto įpėdiniu buvo nuo 1989 m. Dėl iš anksto planuojamo Akihito atsistatydinimo Naruhito sostą perėmė 2019 m. gegužės 1 d. Jis buvo karūnuotas 2019 m. spalio 22 d. Jis taip pat užsiima labdaringa veikla.

## Biografija

Gimė 1960 m. vasario 23 d. Togū rūmuose, Tokijuje, Japonijoje. 1982 m. baigė bakalauro, o 1988 m. – magistro laipsnio istorijos studijas Gakušiuino universitete. 1983–1986 m. studijavo Mertono koledže, Oksforde.

Su žmona Masako turi dukterį Aiko.

## Nuorodos
* Kunaičio | Jo Imperatoriškosios Didenybės kronprincas ir kronprincesė

## Šaltiniai
Karija

**Karija**:
* Regionas Mažojoje Azijoje – Karija (Mažoji Azija);
* Japonijos miestas – Karija (Japonija);
* Graikų mitologijos deivė: Hamadriadės;
* Riešutmedžio rūšis: Karija (riešutmedis).
Roča

**Roča** () – miestas pietvakarių Urugvajuje, Ročos departamento administracinis centras.

## Šaltiniai
Saltas

: *Apie miestą Jordanijoje žr. [[Saltas (Jordanija)]].*

**Saltas** () – miestas šiaurės vakarų Urugvajuje šalia sienos su Argentina, Salto departamento administracinis centras.

Įkurtas 1756 m.

Šalia teka Urugvajaus upė, kurios kitoje pusėje Argentinos pasienio miestas Konkordija. Miestus jungia Didysis Salto tiltas. Tiltas pastatytas ant Dodžiosios Salto užtvankos.

Šiame mieste 1879 m. gruodžio 31 d. gimė žinomas Urugvajaus rašytojas Horacijus Kiroga ().

## Šaltiniai
Karolis II Plikagalvis

**Karolis II Plikagalvis** (, , 823 m. birželio 13 d. Frankfurtas prie Maino – 877 m. spalio 6 d. Avrio, Savoja) – 843-877 m. Vakarų frankų karalius, 875-877 m. Šventosios Romos imperijos imperatorius.

## Biografija

Kilęs iš Karolingų dinastijos. Imp. Liudviko I ketvirtasis sūnus iš antrosios santuokos su Judita Bavariete. Dėl Karolio II motinos noro išsaugoti sostą tik savo vieninteliam vaikui kilo pilietinis karas tarp Karolio, Šventosios Romos imperijos imperatoriaus Lotaro I ir Vokietijos karaliaus Liudviko II Vokiečio, kuris baigėsi 843 m. Verdeno sutartimi. Karolis II gavo Vakarų frankų karalystę, kurią nuo tada galima vadinti Prancūzija. 875 m. po Lotaro I sūnaus imperatoriaus Liudviko II mirties popiežius Jonas VIII jį karūnavo Šventosios Romos imperijos imperatoriumi.

Karolis II buvo silpnas valdovas, jam valdant diduomenė tapo savarankiškesnė, kraštą plėšė vikingai.

## Žmonos ir vaikai

* 1-ji žmona: (nuo 842 metų lapkričio 14) **[[Ermentruda Orleanietė]]** (825 rugsėjo 27 – 869 spalio 6), Orleano grafo Edo duktė
** **Judita** (844–870): 1-ma santuoka (nuo 856 metų spalio 6) – Kento karalius Etelvulfas (795–858); 2-ji santuoka (nuo 858 metų) – Vesekso karalius Etelbaldas (829–860); 3-ji santuoka (nuo 862 metų) – grafas Balduinas I (m. 879).
** **[[Liudvikas II Mikčius]]** (846–879) – Rytų Prancūzijos karalius nuo 877.
** **Karolis Vaikelis** (847/848 – 866) – Akvitanijos karalius nuo 855.
** **Lotaris** (apie 850 – 865 gruodžio 14) – abatas.
** **Karlomanas** (m. 876/877) – abatas.
** **Rotruda** (852 – ne vėliau 912 vasario 13) – ne anksčiau 889 m. abatė.
** **Ermentruda** (854 – 877 liepos 11) – abatė.
** **Childegarda** (g. 856, mirė vaikystėje)
** **Gizela** (857–874)

* 2-ji žmona: (nuo 870 metų sausio 22) **Rišilda Provansė** (apie 845 – 910 birželio 2), Gorco grafo duktė, Provanso karaliaus Bozono sesuo.
** **Rochilda** (871 – 925 kovo 22): 1-ji santuoka  – Burko grafas Gugo; 2-ji santuoka (nuo apie 890) – dju Meno grafas Rože (m. 900 spalio 31).
** **Drogonas** (g. ir m. 872/873), dvynis
** **Pipinas** (g. ir m. 872/873), dvynis
** **sūnus** (g. 875 kovo 23; mirė tuoj po gimdymo)
** **Karolis** (876 spalio 10 – 877 balandžio 7)

## Šaltiniai

## Literatūra
* Janet L. Nelson: Charles le Chauve. Aubier Montaigne 2001, ISBN 2-7007-2261-2.
* Reinhard Lebe: War Karl der Kahle wirklich kahl? Historische Beinamen – und was dahintersteckt. dtv 2003, ISBN 3-423-30876-1.

## Nuorodos
Karolis III Storasis

**Karolis III Storasis** (, , , 839 m. birželio 13 d. Bavarija – 888 m. sausio 13 d. Neidingenas, Švabija) – 884-887 m. Vakarų frankų karalius Karolis II, 876-887 m. Rytų frankų karalius, 881-887 m. Šventosios Romos imperijos imperatorius.

## Biografija

Kilęs iš Karolingų dinastijos. Tėvas Vokietijos karalius Liudvikas II Vokietis, motina Ema Altdorf.

## Valdymas

879 m. ligotam broliui Karlomanui (m. 880 m.) atsisakius sosto, gavo Italijos karalystę. 882 m. mirus broliui Liudvikui Jaunesniajam, gavo Saksoniją ir tapo visų Rytų frankų karaliumi. 882 m. mirus Vakarų frankų karaliui Liudvikui III ir 884 m. mirus Karlomanui II, nuo 885 m. į Karolio valdžią pateko visos Karolio Didžiojo valdytos žemės, išskyrus Provansą.

Karolis III buvo silpnas ir ligotas valdovas, labiau linkęs atsipirkti nuo priešų nei kariauti. Nuo sosto 887 m. jį nuvertė sūnėnas Karintijos kunigaikštis Arnulfas Karintietis. Nuvertus Karolį Frankų imperija galutinai iširo.

## Šaltiniai

## Literatūra
# MacLean, Simon. Kingship and Politics in the Late Ninth Century: Charles the Fat and the end of the Carolingian Empire. Cambridge University Press: 2003.
# Leyser, Karl. Communications and Power in Medieval Europe: The Carolingian and Ottonian Centuries. London, 1994.
# Reuter, Timothy. Germany in the Early Middle Ages, c. 800–1056. Longman, 1991.
# Reuter, Timothy (trans.) The Annals of Fulda. (Manchester Medieval series, Ninth-Century Histories, Volume II.) Manchester: Manchester University Press, 1992.
# Duckett, Eleanor. Death and Life in the Tenth Century. University of Michigan Press, 1968.
# Smith, Julia M. H. Province and Empire: Brittany and the Carolingians. Cambridge University Press: 1992.
# Pierre Riché, Les Carolingiens, une famille qui fit l’Europe, 1983 [détail des éditions]
# Jean-Charles Volkmann, Bien Connaître les généalogies des rois de France ISBN 2-87747-208-6
# Michel Mourre, *Le petit Mourre. Dictionnaire d'Histoire universelle* ISBN 978-2-04-732194-2

## Nuorodos
* Fuldos analai
Kamštinis ąžuolas

**Kamštinis ąžuolas** (*Quercus suber*) – bukinių (*Fagaceae*) šeimos visažalis medis. Paplitęs pietvakarių Europoje ir šiaurės vakarų Afrikoje.

Užauga iki 20 m, nors paprastai būna mažesni. Lapai 4-7 cm ilgio, tamsiai žali. Gilės 2-3 cm ilgio, giliai įlindusios į gvildą. Kamštinio ąžuolo žievė naudojama kamščių gamybai. Subręsta per 10-12 metų. 

Europoje per metus pagaminama 340 tūkst. tonų kamščių. Pagrindiniai žievės tiekėjai: Portugalija, Ispanija, Alžyras, Marokas, Tunisas.


Image:Quercus suber g4.jpg|Kamštinio ąžuolo gilės
Image:Quercus suber corc.JPG|Nulupta žievė
Image:Korkeiche Andalusien2004.jpg|Kamienas su nulupta žieve
1492: Rojaus užkariavimas

**1492: Rojaus užkariavimas** () – 1992 m. JAV/Europos nuotykių filmas, pastatytas režisieriaus Ridley Scott ir skirtas paminėti Amerikos atradimo 500-ąsias metines. Filme pasakojama apie Kristupo Kolumbo Naujojo Pasaulio atradimą, bei susidūrimą su indėnais.

Muziką filmui kūrė garsus graikų kompozitorius Vangelis. Šie garso takeliai išleisti albume *[[1492: Conquest of Paradise]]*.

## Siužetas

Kristupas Kolumbas vaizduojamas kaip entuziastingas idealistas, pasišovęs atrasti kelią į Aziją, plaukdamas į vakarus. Nors Salamankos universitete jo idėjos buvo išjuoktos, tačiau patraukia didiko dėmesį ir jis parūpina Kolumbui audienciją pas karalienę. Ši sutinka paremti Kolumbo kelionę ir netrukus prasideda istorinė kelionė per vandenyną. Nors Kolumbas apsiskaičiuoja, manydamas, kad sausuma kur kas arčiau, jis įtikina įgulą nepasiduoti, ir galiausiai atranda „rojų“. Čia atvykėliai susiduria su egzotiška gamta bei indėnais. Tačiau grįžęs Kolumbas nors ir pagerbiamas kaip didis atradėjas, nepateisina didikų lūkesčių, nes nerado nei didelių lobių, nei prieskonių. Keliautojas vėl rengia antrą kelionę, šįkart lydimas savo brolių bei ispanų didikų. Bandymas sukurti koloniją (Santo Domingą) tampa pragaru – prasideda indėnų puldinėjimai, nepatenkinti lygybe didikai surengia maištą, o miestą nuniokoja uraganas. Ispanai atsiunčia naują vietininką Fransiską de Bobadilją, o Kolumbą uždaro į kalėjimą Ispanijoje. Filmo pabaigoje vaizduojamas Kolumbas su sūnumis, besiruošiantis trečiajai kelionei.

## Aktoriai
*aktorius – vaidmuo*
* Gérard Depardieu – Kristupas Kolumbas
* Sigourney Weaver – Izabelė I
* Armand Assante – Gabriel Sánchez
* Loren Dean – vyresnis Fernandas Kolumbas
* Ángela Molina – Beatriz Enríquez de Arana
* Fernando Rey – Antonio de Marchena
* Michael Wincott – Adrián de Moxica
* Tchéky Karyo – Martín Alonso Pinzón
* Kevin Dunn – Captain Méndez
* Frank Langella – Luis de Santángel
* Mark Margolis – Francisco de Bobadilla
* Kario Salem – de Arojaz
* Billy L. Sullivan – 10 m. Fernandas Kolumbas
* John Heffernan – Brother Buyl
* Arnold Vosloo – Hernando de Guevara
Antkelis

**Antkelis** () – plokštinių šarvų dalis, dengianti kelį. Tai viena pirmųjų plokštinių šarvų dalių, atsiradusi grandiniams šarvams virstant į plokštinius.

Antkeliai atsirado XIII a. viduryje, o išnyko XVII a. pradžioje tobulėjant šaulių ginklams.

Pirmieji antkeliai būdavo dirželiais prisegami prie grandinių kojinių. XIV a. pabaigoje ir XV a. pradžioje antkelius paprastai tvirtindavo prie pamuštų leginų odiniais dirželiais ar grandiniais intarpais (gusetais). XV a. antkeliai įgijo plienines juostas (pasprastai vieną viršuje ir dvi apačioje), kuriomis būdavo judriai sujungti su antblauzdžiais ir antšlauniais. XV a. antroje pusėje gotikinių šarvų antkeliai turėdavo čirvą primenantį kyšulį išorinėje kelio pusėje, dengusį kelį iš išorinio šono. Antkeliai didėjo, kad būtų patogiau juos sujungti su kitais kojų šarvais. Antkelis tapo integralia kojų šarvų dalimi.


Image:Costume armour of Wilhelm Von Rogendorf (137935882).jpg|Plokštiniai šarvai. Kelius iš priekio dengia antkeliai
Image:Standing Full Body Armor Medium.jpg|Plokštiniai šarvai. Kelius iš priekio dengia antkeliai, o iš išorinio šono – specialūs dviskiaučiai kyšuliai
Image:Krásna Hôrka 37.JPG|Plokštiniai šarvai. Matyti antkeliai
Image:Armatura alla Francese by Wendelin Boeheim.jpg|Plokštiniai šarvai. Antkeliai matyti iš visų pusių


## Nuorodos
* Poleyns
* Plessis Armouries > Cuisses, Poleyns and Greaves 
* Mid 14th century poleyns and splinted cuisses. 
* The poleyn  ((Antkelių darymo etapai)
* „Crusader Knees“ (Antkelių darymo etapai. Kitas aprašymas)

Nuotraukos
* 14th century cowters and poleyns
* POLEYNS XVth-XVIth CENTURY (išplėstiniai antkeliai, turintys antšlauninę dalį)
* Poleyns / knee caps 
* Cuisses and poleyns  (su antšlauniais)
Grandinė kojinė

**Grandinė kojinė**, *grandinis leginas* () – grandiniai kojų šarvai, primenantys kojinę iš metalinių grandžių ir dengiantys nuo pėdos iki kelių ar aukščiau. Galėdavo dengti ir visą koją iki kirkšnies.

Grandinės kojinės viduramžiais buvo tipiškas kojos šarvas, gerai saugojęs nuo pjaunančių kirčių, bet praktiškai visiškai nesaugojęs nuo triuškinančių smūgių bukais masyviais ginklais.

XIII a. grandines kojines ėmė papildyti plokštiniais elementais. Pirmasis buvo antkelis, dengęs kelį. XIII a. paskutinį ketvirtį blauzdą iš priekio ėmė dengti papildomu antblauzdžiu (plieninė blauzdos išgaubtumo plokštė), kuris būdavo dirželiais užsegamas ant grandinės kojinės viršaus. XIV a., kai ištobulėjo kojų plokštiniai šarvai šarvines kojines nustojo naudoti.

## Etimologija
 kilęs iš . O šis iš viduramž. , iš  'batas', iš , *calx* 'kulnas'.

## Nuorodos
* Mail Shirts  (Karys su grandiniai šarvais)

nuotraukos:
* (ilgos grandinės kojinės)
Lendlizas

**Lendlizas** () – JAV karinių tiekimų programa Antrojo pasaulinio karo metu. Tai karinės technikos nuoma ir karinių žaliavų, degalų, šaudmenų ir kitų materialinių išteklių nuoma, perdavimas ir pardavimas D. Britanijai, TSRS, Kinijai, Prancūzijai ir kitoms antinacistinės koalicijos narėms.

Lendlizo programa prasidėjo 1941 m. kovo mėn., po 18 mėnesių nuo karo pradžios 1939 m. rugsėjį.

Iš viso paramos materialinėmis vertybėmis suteikta už 50,1 milijardų USD (ekvivalentas – apie 700 milijardų USD 2007 m, kainomis):
* 31,4 milijardo – D. Britanija,
* 11,3 milijardų – TSRS,
* 3,2 milijardų – Prancūzija
* 1,6 milijardo – Kinija.

Visos šalys atsiskaitė su JAV išskyrus TSRS

## Lendlizas į TSRS
JAV prezidento Ruzvelto 1941 m. kovo 11 d. pasirašytos programos rėmuose TSRS lendlizu buvo parduota, perduota ir išnuomota:

* Lėktuvų – 14 795 vnt.
* Tankų – 7 056 vnt.
* Džipų – 51 503 vnt.
* Sunkvežimių – 375 883 vnt.
* Motociklų – 35 170 vnt.
* Traktorių – 8 071 vnt.
* Šautuvų – 8 218 vnt.
* Kulkosvaidžių – 131 633 vnt.
* Sprogmenų – 345 735 tonų
* Statybų įrangos – 10 910 000 USD vertės
* Vagonų – 11 155 vnt.
* Lokomotyvų – 1 981 vnt.
* Krovininių laivų – 90 vnt.
* Priešpovandeninių laivų – 105 vnt.
* Torpedinių katerių – 197 vnt.
* Laivų motorų – 7 784 vnt.
* Maisto – 4 478 000 tonų
* Mechanizmų ir mechaninės įrangos – 1 078 965 000 USD vertės
* Spalvotų metalų – 802 000 tonų
* Naftos produktų – 2 670 000 tonų
* Chemikalų – 842 000 tonų
* Medvilnės – 106 893 000 tonų
* Odos – 49 860 tonų
* Padangų – 3 786 000 vnt.
* Aulinių batų – 15 417 001 pora

## Šaltiniai

## Nuorodos
* Oficiali Britų istorija apie Lend-Lease programą
* žr. http://www.history.navy.mil/faqs/faq59-23.htm  akto tekstas.
* Lend-Lease Sovietų Sąjungai 
* iš Karo ekonomikos
* rėmimo programos pabaiga
Ramaškonys (Varanavas)

**Ramaškónys** (, ) – kaimas vakarų Baltarusijoje, į rytus nuo Varanavo, maždaug viduryje tarp Eišiškių (vakaruose) ir Dieveniškių (rytuose). Išlikusi lietuvių kalbos sala.

## Istorija

Šaltiniuose minimi nuo 1744 m. kaip dvaro centras ir kaimas. Ilgą laiką priklausė lietuviškai Armoniškių parapijai. XIX a. kaimas buvo Ašmenos apskrities Sedliškės valsčiuje.

## Lietuviai

Iki XX a. pradžios Ramaškonių gyventojai buvo lietuviai, vėliau pradėjo slavėti. 1921–1927 m. veikė lietuviška mokykla, 1931–1936 m. – skaitykla.

Ramaškonių lietuvių šnektos ypatybes pirmasis išsamiai aprašė Jonas Šukys. Kalbininko maždaug mėnesį rinkta dialektologinė medžiaga apibendrinta moksliniame straipsnyje „Būdingesnės Ramaškonių tarmės ypatybės“ paskelbtame 1960 m. *Lietuvių Kalbotyros klausimų* 3-iame tome. Vėliau į šią (ir kitas) nedidelę salelę Baltarusijoje, Varanavo rajone Lietuvių kalbos būrelio dalyviai, mokslininkai ir studentai vyko į ekspedicijas: 1948 ir 1957 metais vyko pirmosios jaunųjų mokslininkų ir studentų ekspedicijos į Ramaškonių apylinkes. 1974–1976 metais vyko kompleksinės ekspedicijos su rusų kalbininku Vladimiru Toporovu, baltarusių kalbininke Tamara Sudnik į Rodūnios, Pelesos, Varanavo apylinkes. Darbų yra paskelbę Juozas Senkus, Jonas Balčikonis, Bronys Savukynas, Aleksandras Vanagas, Elena Grinaveckienė, Kazimieras Eigminas. Pastaraisiais metais į šias vietoves rengė ekspedicijas ir skelbė darbus Aloyzas Vidugiris, Kazimieras Garšva, Laima Grumadienė, Vytautas Vitkauskas, Valerijus Čekmonas ir kt.

Nuo 1994 m. sparčiai nykstančią periferinę, izoliuotą Ramaškonių šnektą, priklausančią pietų aukštaičių patarmei, nuosekliai tiria dr. Nijolė Tuomienė (Vaišnytė) (g. 1971). Autorė pati yra gimusi Ramaškonių kaime.

## Gyventojai

## Literatūra
* Ramaškonių šnektos tekstai (sud. Nijolė Tuomienė). – Vilnius: Lietuvių kalbos institutas, 2009. – 332 p.: iliustr. + 1 garso diskas (CD). – ISBN 978-609-411-016-0

## Nuorodos
Oskar Schindler

**Oskaras Šindleris** (; 1908 m. balandžio 28 d. Cvitau, Moravija, Austrija-Vengrija – 1974 m. spalio 9 d. Hildesheimas, Vokietija) – istorinė Antrojo pasaulinio karo asmenybė, savo pasiaukojamais veiksmais išgelbėjusi apie 1 200 žydų gyvybes.

## Biografija
Gimė 1908 m. balandžio 28 d. ir augo Sudetuose, vokiečių šeimoje ir prieš Antrąjį pasaulinį karą tapo Abvero agentu. Karo metu pasibaisėjęs savo tautiečių nacių elgesiu su žydais, prie iš žydo pramonininko perimtos emalės indų gamyklos Krokuvoje sukūrė stovyklą su pakenčiamomis sąlygomis.

Būdamas gudriu ir įtakingu SS sluoksniuose, jis sugebėjo išlaviruoti ir sunkiose situacijose, nors du kartus buvo areštuotas. Baigiantis karui, kai žydai buvo pradėti masiškai naikinti, jis karinės gamyklos kūrimo dingstimi Čekijoje evakavo apie 1000 žydų, tokiu būdu jiems išgelbėdamas gyvybes, nors nauja gamykla neišleido nei vieno tinkamo ginklo. Po karo, O. Šindleriui patyrus sunkumų, išgelbėti žmonės jam atsidėkojo – jis po pusmetį praleisdavo Izraelyje kaip gerbiamas kitatautis. Suteiktas Pasaulio tautų teisuolio vardas.

Apie jį parašyta populiari knyga „Šindlerio sąrašas“, taip pat sukurtas populiarus filmas „Šindlerio sąrašas“.

## Nuorodos

* Šindlerio istorija 
* Oskaras ir Emilie Schindler Yad Vashem Memoriale
* Oskaro Šindlerio sąrašas - Auschwitz.dk
* Holokausto teisuolių bibliografija 
* JAV Holokausto memorialinis muziejus - Oskar Schindler 
* Interviu su Mimi Reinhard, Šindlerio sekretore
Vilniaus Senienų muziejus

**Vilniaus Senienų muziejus** – pirmasis viešas muziejus Lietuvoje. Jis buvo buvo įkurtas 1855 m. gegužės 11 d. Vilniaus archeologinės komisijos iniciatyva perkeliant į Vilniaus Universiteto aulą privatų grafo Eustachijus Tiškevičius muziejų ir praplečiant jį. Grafo veiklą atspindi mokslinės ekspedicijos po Skandinavijos valstybes surinkta archeologinių titnaginių kirvių kolekcija. Muziejus visuomenei duris atvėrė 1856 m. balandžio 29 d. uždarytame po 1831 m. sukilimo Vilniaus universitete.

Senienų muziejaus istorija skiriama į du periodus: 1) nuo įsteigimo iki reorganizavimo (1855–1865); 2) nuo reorganizavimo iki likvidavimo Pirmojo pasaulinio karo metais (1865–1915). Po 1863 m. sukilimo muziejaus veikla nutraukta suintensyvėjus rusifikavimo politikai. Didesnė dalis vertingų eksponatų buvo išvežta į N. Rumiancevo muziejų Maskvoje, o pertvarkytas muziejus, vis dėlto, 1865 m. buvo atidarytas kaip Vilniaus viešosios bibliotekos dalis. Po Pirmojo pasaulinio karo 1918 m. dr. Jonas Basanavičius naudodamas Senienų muziejaus ir Lietuvių mokslo draugijos rinkinius ėmėsi kurti Istorijos-etnografijos muziejų, tačiau 1920 m. Lenkijai okupavus Vilnių, šis darbas nutrūko. 1920–1940 m. rinkiniai saugoti Vilniaus universitete, o 1941 m. perduoti Lietuvos mokslų akademijai. Vinco Žilėno pastangomis 1952 m. šių rinkinių pagrindu buvo suformuotas Istorijos ir etnografijos muziejus, kuris po nepriklausomybės atkūrimo 1992 m. perkurtas ir pervadintas į Lietuvos Nacionalinį muziejų. Šiuo metu jame yra saugoma apie 1 mln. eksponatų.

Lietuvos nacionaliniame muziejuje, tęsiančiame šio muziejaus tradicijas, sukurta nuolatinė ekspozicija, skirta Senienų muziejaus istorijai.
## Muziejus [[Stanislovas Filibertas Fleris|Stanislovo Filiberto Flerio]] XX a. pr. fotografijose

File:Museum of Antiquities in Vilnius (1).jpg|Ekspozicijų salė
File:Reading room in Vilnius University library.jpg|Skaitykla
File:Museum of Antiquities in Vilnius - ornithological exhibit.jpg|Ornitologijos ekspozicija
File:Museum of Antiquities in Vilnius - zoological exhibit.jpg|Zoologijos ekspozicija


## Nuorodos
* http://www.lnm.lt/index.php?Itemid=289&id=206&option=com_content&task=view
Kalabharai

**Kalabharai** – pietų Indijos dinastija, valdžiusi visą tamilų šalį III-VI a., nuvertus senovės Čeros, Čolos, Pandijos dinastijas. Labai mažai išliko informacijos apie jų kilmę ir valdymą. Jie nepaliko paminklų ar artefaktų ir vienintelis žinių šaltinis yra užuominos budistų ir džainistų literatūroje. Kalabharai buvo nuversti VI a. atsigavus Palavų ir Pandijų dinastijoms.

Daug ginčų kyla dėl Kalabharų religinės politikos: kai kurie istorikai teigia, kad jie buvo budistai ar džainistai, priešingai nei dauguma to meto tamilų, kurie išpažino hinduizmą, o kiti teigia, kad Kalabharai buvo brahmanizmo produktas. Abiiem požiūriams pagrįsti trūksta įrodymų.
Leginas

**Leginas**, *blauzdinė* () - drabužis, aptemptai dengiantis koją nuo blauzdos apačioje iki kelio, vidurio šlaunies ar kirkšnies. Leginai apsaugo nuo šalčio ir dažnai nuo sužeidimų.

Viduramžių leginai buvo atskiri kiekvienai kojai, jie nesudarė kelnių. Viduramžiais buvo mada dėvėti ant vienos kojos vienos spalvos leginą, ant kitos - kitos spalvos. Europoje leginai buvo populiarūs XIV-XVI a.

Odinius leginus dėvėdavo ir Šiaurės Amerikos indėnai. Iš indėnų juos perėmė ir baltaodžiai medžiotojai. Indėnų leginai būdavo paprastai daromi iš elnio odos, paprastai dažyti blausia pilkai ruda spalva.

Leginams priskiriami:
* getrai - nuo kulkšnių iki kelių. Dažnai dėvimi su pusbačiais.
* grandinės kojinės - grandinio šarvo kojinės iki kelių ar ilgesnės
* tiesiog leginai - dėvimi kaip apsauga nuo šalčio. Senovėje egzistavo ir šarviniai odiniai leginai.
* ilgos kojinės - ilgos viduramžių kojinės () neretai irgi laikomos leginų rūšimi.

Šiuolaikiniai *leginai* (*[[blauzdinė]]s*, *leginsai*) - aptemptos kelnės, dengiančios kojas nuo juosmens iki kulkšnių. JAV anglų kalboje tokios kelnės dar vadinamos *tights* (lietuviškai *[[glaudinės]]*), bet gali būti ir trumpesnės, ne tik iki kulkšnių.  reiškia ir nepermatomas 'kojakelnes'.

## Nuorodos
* Clothing and armour

Paveikslai:
* (Timpės (vyriškos). Iš Maciejovskio Biblijos)
* (Dar vienos timpės (vyriškos). Iš Maciejovskio Biblijos) 
* (vyriškos timpės)
1984 (reikšmės)

**[[1984]]** yra metai.

**1984** taip pat gali reikšti:
* 1984-ieji – Džordžo Orvelo 1949 m. novelė;
* 1984 (1956 filmas) – filmas, pastatytas 1956 m.;
* Nineteen Eighty-Four (1984 filmas) – filmas, pastatytas 1984 m.;
** 1984 (For the Love of Big Brother) – Eurythmics garso takelis filmui;
* 1984 (2009 filmas) – filmas, planuojamas pastatyti 2009 m.;
* 1984 – 2005 m. pastatyta kompozitoriaus Lorin Maazel opera;
* 1984 (daina) David Bowie – daina;
* 1984 (Van Halen albumas) – Van Halen albumas.
Dalyba

**Dalyba** – atvirkščias daugybai veiksmas, kuriuo iš sandaugos ir dauginamojo randamas kitas dauginamasis.

Jei *c*, padauginta iš *b*, lygu *a*:
: c \times b = a\,
kur *b* ne nulis, tada *a*, padalinta iš *b*, lygu *c*:
: \frac ab = c
Dalybos pavyzdys,
: \frac 63 = 2
kai
: 2 \times 3 = 6\,.

Apibrėžtoje dalybos išraiškoje *a* vadinamas **daliniu**, *b* – **dalikliu**, o *c* yra **[[dalmuo]]**.

Realiųjų skaičių algebroje dalyba iš nulio yra neapibrėžta operacija.

## Žymėjimas

Dalyba dažniausiai žymima dalinį ir daliklį atskiriant horizontaliu brūkšniu, įžambiu brūkšniu:
: \frac ab; a/b.\,

Šie du būdai taip pat tinka trupmenos žymėjimui.

Rečiau sutinkamas variantas, kai rašomas dalybos ženklas:
: a \div b.

Ne anglų kalba kalbančiose šalyse (tarp jų ir Lietuvoje) dalyba kartais žymima ir taip:
: a : b.\,

Tačiau reikia nepamiršti, kad tokiu pat būdu žymimi santykis arba proporcija.

## Racionaliųjų skaičių dalyba

Dviejų racionaliųjų skaičių dalyba, jei daliklis nėra 0, lygi kitam racionaliajam skaičiui:
: {p/q \over r/s} = {p \over q} \times {s \over r} = {ps \over qr}.

Visi keturi dydžiai (*p*, *r*, *s*, *q*) yra sveikieji ir tik *p* gali būti lygus 0. Šis apibrėžimas parodo, jog dalyba yra atvirkščia daugyba.

## Dalumo požymiai
Žemiau pateikti pagrindiniai skaičių dalumo požymiai:
* **Dalumo požymis iš 2**: Jei skaičiaus paskutinis skaitmuo yra lyginis, tai jis dalijasi iš 2.
* **Dalumo požymis iš 3**: Jei skaičiaus skaitmenų suma dalijasi iš 3, tai ir pats skaičius dalijasi iš 3.
* **Dalumo požymis iš 4**: Jei iš skaičiaus dviejų paskutinių skaitmenų sudarytas skaičius dalijasi iš 4, tai ir pats skaičius dalijasi iš 4.
* **Dalumo požymis iš 5**: Jei skaičiaus paskutinis skaitmuo yra 0 arba 5, tai jis dalijasi iš 5.
* **Dalumo požymis iš 6**: Jei skaičius dalijasi iš 2 ir 3, tai jis dalijasi ir iš 6.
* **Dalumo požymis iš 8**: Jei iš skaičiaus trijų paskutinių skaitmenų sudarytas skaičius dalijasi iš 8, tai ir pats skaičius dalijasi iš 8.
* **Dalumo požymis iš 9**: Jei skaičiaus skaitmenų suma dalijasi iš 9, tai ir pats skaičius dalijasi iš 9.
* **Dalumo požymis iš 10**: Jei skaičius baigiasi nuliu, tai jis dalijasi iš 10.
* **Dalumo požymis iš 11**: Jei skaičiaus skaitmenų, esančių nelyginėse pozicijose, suma minus skaičiaus skaitmenų suma, esančių lyginėse pozicijose, dalijasi iš 11, tai ir pats skaičius dalijasi iš 11.
* **Dalumo požymis iš 25**: Jei skaičiaus du jo paskutinieji skaitmenys yra nuliai arba sudaro skaičių, kuris dalijasi iš 25, tai ir pats skaičius dalijasi iš 25.

## Dalyba su liekana
**Dalybos su liekana teorema**: bet kokiems natūraliesiems skaičiams m ir n (m \ge n) visada galima rasti tokius vienintelius natūraliuosius skaičius p ir r (r , kad būtų teisinga nelygybė:
: m = n \cdot p + r

## Šaltiniai

## Nuorodos
Getras

**Getras** – odinis ar audeklinis aprangos elementas, dėvimas ant blauzdos ir dengiantis kulkšnį ir blauzdą iki kelio, o dažnai – ir viršutinę pėdos dalį ties kulkšnimi.

Getrus dėvėdavo kareiviai, daugiausia – pėstininkai. Getrų paskirtis:
* apsaugoti blauzdą nuo sužeidimų – tvirtos odos getrai apsaugo blauzdą nuo sužeidimų kirstynėse (spyris į blauzdą yra vienas iš būdų pakenkti priešininkui), nuo įdrėskimų einant per dygliuotus krūmus ir pan.
* apsaugoti kulkšnį nuo išnirimo ar patempimo einant nelygiu gruntu;
* apsaugoti pusbačius, kad į juos nepribirtų akmenukų ir smėlio.

Getrus kiek primena *[[vyturas|vyturai]]* () – specialus raištis, kuriuos apsukdavo blauzdą ir kuris atlikdavo panašias funkcijas kaip ir getrai.

Kareiviški getrai paprastai turėdavo:
* kilpą, kuri eidavo per padą prieš pusbačio kulną. Kilpa reguliuojamo ilgio, kad būtų galima pritaikyti savo kojai.
* dirželius su sagtelėmis ar sagas išoriniame šone, kuriais būdavo susegamas.
Viršuje getras būdavo susegamas dirželiu, kad laikytųsi ant blauzdos, arba prisegamas prie specialios sagos ant kareiviškų trumpių (šortų).

Antrojo pasaulinio karo pabaigoje pradėti kurti koviniai batai (; *jump boots*), kurių aulai dengė pusę blauzdos. Apie 1960 m. getrus ir vyturus visiškai išstūmė koviniai batai, getrai yra pasenusi karinės uniformos dalis.

Šiais laikais odinius getrus, dažnai baltus, dar naudoja kaip paradinės uniformos dalį.


US unmounted colored cavalry uniforms.jpg|XIX a. pabaigos JAV kavaleristai. Kairysis kareivis su getrais
Leggings (PSF).png|Policininkas su getrais
Miss-Annie-Oakley-peerless-wing-shot.jpg|JAV plakatas su moters šaulės atvaizdu (apie 1885 m.). Moteris su getrais


## Nuorodos
Puziniškis (Panevėžys)

**Puziniškis** – kaimas Panevėžio rajono savivaldybėje. Rašytojos G. Petkevičaitės-Bitės memorialinė ekspozicija.

## Istorija

XIX–XX a. minimas Puziniškio dvaras. Sovietmečiu kaimas priklausė Smilgių kolūkiui.

## Gyventojai

## Žymūs žmonės

Kaime gimė rašytoja, kultūros ir visuomenės veikėja Gabrielė Petkevičaitė-Bitė (1861–1943). Jos iniciatyva Puziniškis tapo savotišku šiaurės Lietuvos kultūros centru, čia lankydavosi Jonas Jablonskis, Povilas Višinskis, Jonas Biliūnas, kurį laiką gyveno Žemaitė, su G. Petkevičaite pasirašydavusios Dviejų Moterų slapyvardžiu.

Sovietmečiu įsteigta rašytojos memorialinė ekspozicija. Kolūkis įsteigė literatūrinę G. Petkevičaitės-Bitės premiją.

## Galerija

Vaizdas:Puziniskio dvaras is siaures rytu puses.JPG|Puziniškio dvaras iš šiaurės rytų pusės
Vaizdas:Puziniskio dvaras is rytu puses.JPG|Puziniškio dvaras iš rytų pusės
Vaizdas:Puziniskio dvaras is pietryciu puses.JPG|Puziniškio dvaras iš pietryčių pusės
Vaizdas:Puziniskio dvaras is pietu puses.JPG|Puziniškio dvaras iš pietų pusės
Vaizdas:Puziniskio dvaras is vakaru puses.JPG|Puziniškio dvaras iš vakarų pusės


## Šaltiniai
Senamiestis (kaimas)

**Senamiestis** – kaimas Panevėžio rajono savivaldybėje, šiauriniame Panevėžio pakraštyje, prie plento . Yra poeto, pedagogo ir kultūros veikėjo Mato Grigonio memorialinė ekspozicija.

## Gyventojai

## Šaltiniai
Pusiaužiemis

**Pusiaužiemis** (**Kirmėlinė**, **Kirmių diena**, **Krikštai**, **Kumeliuko krikštynos**, **Viduržiemis**) – sausio 25 d. arba kalendoriaus taškas, reiškiantis virsmą į naują būseną. Tai pusiaužiemio šventė.

A. J. Greimas manė, kad apie sausio 25 dieną senovės lietuviai šventė Naujuosius metus pagal Mėnulio kalendorių.

## Mitologija
Sakoma, kad šią dieną iš žiemos miego atsibunda meška, barsukas, ežys ir apsiverčia ant kito šono, o gyvatės, kirmėlės, žalčiai atgyja ir šliaužia į namus ragauti valgių (krikštyti).

Krikštyti reiškia pradėti pirmą kartą. Pradžia, tai taškas nuo kurio prasideda ir išeina dvi ar kelios tiesės (kertė prie stalo, kryžkelė, kryžius). Dar viena krikšto reikšmė: gerinti, gardinti, skaninti, tai kaip naujo meto pradžia su pagerėjimo reikšme.

Krikštai buvo bandomi tapatinti su keturiomis bažnytinėmis šventėmis: sausio 6 (Trys karaliai), sausio 25 (Šv. Pauliaus atsivertimas), vasario 2 (Grabnyčios) ir su kilnojamu pusgavėniu.

## Šaltiniai
SkyOS

**SkyOS** buvo moderni uždarojo kodo operacinė sistema, parašyta X86 architektūros kompiuteriams. 2009 metų sausio 30 dieną sistemos kūrėjas paskelbė, kad stabdo tolimesnį jos vystymą.

## Istorija

SkyOS buvo Robert Szeleney ir savanorių daugiau kaip dešimt metų kurta operacinė sistema. SkyOS išpopuliarėjo 2004 m., kai Robert Szeleney išleido penktąją versiją. Po šios populiarumo bangos operacinė sistema smarkiai pasikeitė. Robert Szeleney nusprendė padaryti SkyOS uždarojo kodo. Norintiems išbandyti SkyOS reikėjo sumokėti 30 eurų. Vėliau „SkyOS 5.0“ buvo pavadinta tiesiog „SkyOS“.

## Technologijos

### Branduolys
Branduolys palaiko DMA, ATAPI, ir ATA/SATA jungtis, taip pat USB.

### SkyFS
SkyOS naudojama SkyFS failų sistema sukurta OpenBFS pagrindu. Taip pat gali veikti su FAT 32/16/12 ir ISO9660 failų sistemomis.

### Greita paieška
Padedant SQL duomenų bazei SkyFS failų kataloge galima greitai rasti failus.

## Programinė įranga

SkyOS naudojamos kūrėjų sukurtos programos, tokios kaip SkyOS elektroninio pašto programa SkyOS mail, FTP protokolo programa Skyftp, bendravimui skirta programa Scribis. Taip pat naudojamos nemokamos programos, tokios kaip Mozilla Firefox, Blender, Pixel, Nvu, SDL.

## Beta versijos

## Taip pat skaitykite

### Panašios OS
* Haiku
* ReactOS
* MenuetOS
* AtheOS
* AROS

### Palaikomos technologijos

* OpenBFS
* CUPS
* Mesa 3D
* SQLite
* Gecko
* Samba
* Grub

## Nuorodos
* Oficiali SkyOS svetainė 
* SkyOS paveikslėliai ir video 
* Dažniausiai užduodami klausimai
San Chose de Majas

**San Chosė de Majas** () – miestas pietų Urugvajuje, San Chosės departamento administracinis centras.

Miestas įkurtas Eusebijaus Vidalio () 1783 m. birželio 1 d., yra dešiniajame San Chosės upės krante. XIX a. tapo kultūriniu ir komerciniu centru, žinomu kaip „Mažasis Montevidėjas“ ().

## Šaltiniai
Mersedesas (Urugvajus)

**Mersedesas** () – miestas vakarų Urugvajuje, Sorjano departamento administracinis centras. Išsidėstęs šalia Negro upės. Svarbus komercinis centras, turi uostą.

Miestą *Capilla Nueva de las Mercedes* pavadinimu įkūrė Manuelis Antonijus de Kastras i Seragas () 1788 m. 1857 m. tapo departamento administraciniu centu.

## Šaltiniai
Takuarembo

**Takuarembo** () – miestas šiaurės Urugvajuje, Takuarembo departamento administracinis centras.

## Istorija
1831 m. spalio 24 d. prezidento Fructuoso Rivera įsaku nurodyta regione įkurti miestą, Užduotis buvo pavesta prezidento broliui, pulkininkui Bernabé Rivera.

Pulkininkas Rivera iš Montevidėjo, kartu su vežimų karavanu ir persikėlėlių šeimomis, išvyko į trijų mėnesių kelionę link Takuarembo upės pakrantės. Apylinkės buvo ištirtos ir paskirstytos apgyvendinimui. 1832 m. sausio 21 d. pulkininkas Rivera įkūrė miestą, kurį pavadino šventojo Fruktuozo vardu – „San Fructuoso“.

1837 m. San Fruktuozas jau buvo augantis miestelis. Jame gyveno daugiau nei 500 gyventojų, taikos teisėjas, karinis vadas, parapijos klebonas ir buvo įsikūrusi Viešųjų darbų komisija. Birželio 16 d. buvo įkurtas Takuarembo departamentas (kartu su Salto departamentu ir Paisandu departamentu), o San Fruktuozas tapo departamento administraciniu centru.

Gyventojų skaičiui augant miestelis 1912 m. birželio 17 d. gavo miesto statusą ir buvo pervadintas į Takuarembą.

## Miestų partnerystė

Miestai, su kuriais bendradarbiauja Takuarembo:

*  Medelinas, Kolumbija

## Sportas
* Tacuarembó FC (Tacuarembó Fútbol Club) – futbolo klubas; rungtyniavo aukščiausioje šalies lygoje.
* Namų rungtynes žaidžia *Raúl Goyenola* vardo stadione (), talpinančiame 9 tūkst. žiūrovų.

## Nuorodos
Treinta i Tresas

**Treinta i Tresas** () – miestas rytų Urugvajuje, Treinta i Treso departamento administracinis centras.

Miestą 1853 m. kovo 10 d. įkūrė Dionisas Kornelis (). Miesto pavadinimas ispanų kalba reiškia skaičių „33“, kilęs iš XIX a. didvyrių *33 Orientales*, kurie išlaisvino Urugvajų nuo Brazilijos.

Iš šio miesto yra kilęs žinomas Urugvajaus futbolininkas Darío Silva.

## Šaltiniai
Sami Hyypiä

**Samis Tuomas Hiupia** (g. 1973 m. spalio 7 d. Porve, Suomija) – buvęs suomių futbolininkas, gynėjas. Kitados atstovavo Suomijos rinktinei. Baigęs profesionalaus futbolininko karjerą ėmėsi trenerio veiklos. 

## Karjera
Karjeros pradžioje žaidė Pallo-Peikot ir KuMu komandose, vėliau dešimt metų žaidė Liverpool klube Anglijoje, kurį laiką buvo šios komandos kapitonu.

2011 m. gegužės 2 d. baigė profesionalaus futbolininko karjerą. Ėmėsi trenerio veiklos. 2011 m. tapo Suomijos nacionalinės rinktinės trenerių štabo nariu. Vėlesniais metais dirbo Bayer 04 Leverkusen, Brighton & Hove Albion, FC Zürich, FC Haka.

## Rinktinė
Nuo 1992 m. atstovavo Suomijos rinktinei, buvo nacionalinės komandos kapitonas. 

## Asmeninis gyvenimas
Hyypia vedęs Susanna Rissanen. Turi du sūnus – Rico Nestor Hyypia ir Kasper Erik Hyypia.

## Pasiekimai
**MyPa**

Pirma vieta
* 1992, 1995 m. Suomijos taurė

**Liverpool**

Pirma vieta
* 2001, 2003, 2006 Anglijos lygos taurė
* 2001 FA taurė
* 2001 UEFA taurė
* 2001, 2006 Futbolo Asociacijos Bendruomenės skydas
* 2001, 2005 Europos Supertaurė
* 2005 UEFA Čempionų lyga

Antra vieta
* 2001–2002 Anglijos Futbolo Asociacijos (FA) profesionalių futbolo klubų aukščiausia lyga
* 2002 Futbolo Asociacijos Bendruomenės skydas
* 2005 Anglijos lygos taurė
* 2005 FIFA pasaulio klubų taurė
* 2007 UEFA Čempionų lyga

## Išnašos

## Nuorodos
* Transfermarkt
Darmštato technikos universitetas

**Darmštato technikos universitetas** () – technikos universitetas  Darmštate, Vokietijoje, Heseno žemėje. 

Aukštojoje technikos mokykloje studijuoja apie 18 000 studentų (2008 m.), dirba 378 darbuotojų (profesorių, kitų dėstytojų, mokslo darbuotojų).

## Nuorodos

* Oficialus Darmštato technikos universiteto tinklalapis
Toni Cipriani

**Antonio „Toni“ Cipriani** yra žaidimo Grand Theft Auto: Liberty City Stories
pagrindinis veikėjas ir žaidimo Grand Theft Auto III antraeilis veikėjas. Žinoma, kad Toni yra svarbus asmuo Leone Salvatore šeimos mafijai ir konkrečiai dirba Leone Salvatore, bet užduotys ima ir iš kitų asmenų. Gyvena Toni Liberty City su savo mama ir turi ten savo restoraną.

Toni Cipriani žaidime Grand Theft Auto III įgarsina Michael Madsen, o Grand Theft Auto: Liberty City Stories Danny Mastrogiorgio.

## Vaidmuo

### Grand Theft Auto: Liberty City Stories
Veiksmas vyksta 1998 m., mieste Liberty City, trejus metus iki Grand Theft Auto III įvykių. Toni Cipriani grįžta atgal į Liberty City iš Vice City po įvykdytos žmogžudystės ir sužino, kad jis jau nelabai gerbiamas mieste ir jo pareigas Leone šeimos mafijoje užima kitas žmogus. Tada Toni bandydamas grąžinti savo pagarbą iš kitų, vėl pradeda dirbti donui Leone Salvatore, padeda jam kariauti su kitų šeimų mafijomis, saugo Leone šeimą ir dar padeda grąžinti senas Leone mafijai priklaususias teritorijas. Toni šio laikotarpio metu rūko psichotropines medžiagas, žaidžia azartinius žaidimus, vagia automobilius ir žudo žmones.
Kai mafijų karai aprimo ir Toni jau yra gerbiamas, jis su savo mama nusiperka restoraną „Cipriani’s Ristorante“ ir ramiai sau gyvena.

### Grand Theft Auto III

Veiksmas vyksta jau 2001 m., tame pačiame Liberty City. Toni Cipriani jau pasenęs, gyvena prie savo restorano su savo mama ir vis dar yra ištikimas Leone Salvatore. Bet dar turėdamas problemų su triadų mafija, jis prašo pagalbos pas smulkų nusikaltėlį Claude, kad jis padėtų jam atsikratyti nuo triadų ir apramintų Toni gyvenimą. Už atliktą darbą Toni moka pinigus Claude. Toni Cipriani Grand Theft Auto III žaidime matomas tik kelis kartus, nes jis žaidime tik antraeilis veikėjas.
Acidozė

**Acidozė** – organizmo rūgščių ir šarmų pusiausvyros sutrikimas, kai parūgštėja kraujas ir / ar kiti organizmo skysčiai (pH<7,35).

Acidozė prasideda, už ląstelės ribų esančiuose skysčiuose ir kraujyje susikaupus per daug rūgščių arba organizmui netekus daug šarmų. Tai gali įvykti valgant maistą, turintį per daug riebalų ir mažai angliavandenių, ilgai badaujant.

*Metabolinė acidozė* prasideda sutrikus medžiagų apykaitai (pvz., sergant cukriniu diabetu, kepenų ciroze, esant inkstų nepakankamumui, ilgai viduriuojant, apsinuodijus antifrizu, aspirinu).

*Respiracinė acidozė* prasideda, kai prislopinamas kvėpavimo centras (pvz., apsinuodijus kai kuriais raminamaisiais vaistais), nusilpsta kvėpuojamieji raumenys (pvz., po poliomielito), sumažėja plaučių alveolių plotas (pvz., sergant bronchektazine liga, arba plaučių emfizema, taip pat esant širdies nepakankamumui), pro plaučius pašalinama mažiau anglies dioksido ir jis kaupiasi organizme.

Esant stipriai acidozei, ligonio alsavimas dažnas ir gilus, jį pykina, dažniau plaka širdis, prislopsta sąmonė; vėliau gali ištikti koma.

## Išnašos
Urugvajaus pesas

**Urugvajaus pesas** () – oficiali Urugvajaus valiuta.

Šiuo metu apyvartoje naudojami 20, 50, 100, 200, 500, 1000, 2000 pesų banknotai ir 1, 2, 5, 10 pesų monetos. 

5 ir 10 pesų banknotai buvo išimti iš apyvartos 2001 m. Tais pačiais metais, nauji 2000 pesų banknotai buvo išleisti. 50 sentesimų monetos 2011 m. išimtos iš apyvartos.
## Išnašos
Daniel Agger

**Danielis Munte Ageris** (; g. 1984 m. gruodžio 12 d. Hvidovre) – baigęs karjerą danų futbolininkas, gynėjas.

## Karjera
Nuo 2004 m. liepos mėnesio atstovavo Brøndby IF. 2005 m. tapo Danijos Superlygos čempionu.

 

## Rinktinė
2005 m. pakviestas į Danijos rinktinę. 2005 m. birželio 2 d. debiutavo Danijos nacionalinėje rinktinėje draugiškose rungtynėse prieš Suomiją.

## Pasiekimai

**Brøndby**
* 2005 m. Danijos taurė
* 2004–2005 m. Danijos Superlyga
**Liverpool**
* 2006 m. Anglijos Futbolo asociacijos taurė
* 2006 m. Futbolo Asociacijos Bendruomenės skydas
* 2007 m. UEFA Čempionų lyga (antra vieta)

## Dalyvavimas čempionatuose

|}

## Išnašos

## Nuorodos
* Transfermarkt
Vyturas

**Vyturas** (, *puttie*; ) – audeklo juosta, kuria standžiai spirališkai apvyniojama koja nuo kulkšnies iki kelio. Vyturas apsaugo blauzdą nuo sužeidimų, sutvirtina čiurną, apsaugo pusbačius (kad vidun nebirtų smėlis ar akmenukai).

Vyturai būdavo naudojami vietoj odinių ar audeklinių getrų. Vyturai buvo ne vienos šalies (pvz., JAV, D. Britanijos, Rusijos ir kt.) karinių uniformų dalis. Vyturus naudojo ne tik pėstininkai, bet ir kavaleristai.

Vyturai būdavo naudojami dėl pigumo – pusbačiai su vyturais kainavo pigiau, negu pusbačiai su getrais ar auliniai batai. Todėl getrai uniformoje dažnai atsirasdavo prasidėjus karui ir prireikus aprengti dideles mases mobilizuotų kareivių.

Carinės Rusijos armijoje 1915–1916 m. uniforminiai vyturai būdavo iš tankios tvirtos slepiamos spalvos (žali, chaki, pilki) audeklo. Vyturą paprastai užkabindavo už specialios pusbačio kilpos, apvyniodavo blauzdą ir specialiais raišteliais surišdavo po keliu. Pusbačius su vyturais naudojo ne tik iš atsargos pašaukti kareiviai, bet ir dalis kadrinių kareivių. 1917 m. Rusijos armijoje pasirodė angliški rudi batai su garstyčių spalvos vilnoniais vyturais, kuriuos naudojo ir Rusijos pilietinio karo metu.

## Taip pat skaitykite

* Autai

## Nuorodos
* Putting on Puttees
* Войска – Вермахт: Экипировка и снаряжение: Обувь 
* Обувь в русской армии и на флоте в 1914–1918 гг.
* „Спутник партизана“. Поход  (Kaip pasidaryti ir užsivynioti vyturus)

Nuotraukos:
* Оборона Брестской крепости  (Kairysis kareivis – su vyturais)
* Basic Uniform Requirements (TSRS kariuomenės kareivių su vyturais nuotraukos)
Glitėnai

**Glitėnai** – kaimas Panevėžio rajono savivaldybėje, 5 km į šiaurės vakarus nuo Krekenavos, prie kelio . Teka Lokauša, telkšo mažytis ežeras Glitėnas.

## Gyventojai

### Žymūs žmonės
* Čia gimė vienas žymiausių lietuvių liaudies skulptorius Vincas Svirskis (1835–1916).

## Šaltiniai
Oreliai

:: *Apie kaimą Pasvalio rajone žr. [[Oreliai (Pasvalys)]]*.

**Oreliai** – kaimas Panevėžio rajono savivaldybėje, 3 km į pietryčius nuo Krekenavos, prie Josvainio upelio.

## Gyventojai

### Žymūs žmonės
* Iš šio kaimo kilęs žymus krašto mokytojas Mykolas Antanaitis, įkūręs Krekenavos progimnaziją.

## Šaltiniai
Pasodėlė

:: *Šis straipsnis yra apie kaimą. Apie ežerą skaitykite straipsnyje [[Pasodėlė (ežeras)]]*.

**Pasodėlė** – kaimas Panevėžio rajono savivaldybėje. Veikia UAB „Pasodėlė“.

## Gyventojai

### Žymūs žmonės
* Kaime gimė politikė Angelė Pranaitytė (1951–).

## Šaltiniai
Tabolska

**Tabolska** – kaimas Panevėžio rajono savivaldybėje, į vakarus nuo Krekenavos. Čia veikė AB „Krekenavos agrofirma“.

## Gyventojai

## Šaltiniai
Radviliškiai (Panevėžys)

**Radviliškiai** – kaimas Panevėžio rajono savivaldybės pietuose, 0,5 km į šiaurę nuo Linkaučių. Yra kepykla, skulptūrų parkas.

## Istorija

Radviliškius 1807 m. pirko Andrius Kaributas-Daškevičius h. Kaributas, Pinsko kamaris, vėliau testamentu užrašė savo sūnums. 1827 m. Karolis ir Aleksandras Ipolitas Kaributai-Daškevičiai pardavė Radviliškius.

## Gyventojai

## Šaltiniai
Garšviai (Panevėžys)

**Garšviai** – kaimas Panevėžio rajono savivaldybėje, 10 km į pietus Naujamiesčio. Stūkso paminklinis akmuo Garšvių knygnešių draugijai atminti. Yra kaimo kapinės.

## Istorija

XIX a. pabaigoje kaime veikė Garšvių knygnešių draugija. 1885–1896 m. knygnešiai J. Bielinis ir K. Ūdra buvo įkūrę slaptą draudžiamosios spaudos platinimo centrą. Buvo sutelkta nemažai knygnešių, kurie 10 metų intensyviai platino lietuviškas knygas po Kauno guberniją ir kitas lietuvių gyvenamas vietas. Tai buvo vienas didžiausių knygnešystės centrų.

## Gyventojai

### Žymūs žmonės
* Kazimieras Ūdra (1857–1937), knygnešys.

## Šaltiniai
Urugvajaus herbas

**Urugvajaus herbas** – oficialus Urugvajaus simbolis.

Pagrindu pasiskolintas Montevidėjaus herbas. Panašus herbas buvo pasiūlytas 1829 m., tačiau galutinai įteisintas tik 1908 m. kovo 19 d.

Herbo skydas – ovalo formos, suskaidytas į keturis mėlynos ir baltos spalvos laukus (2-2). Virš skydo – auksinė „Gegužės Saulė“, o aplink – lauramedžio ir alyvmedžio šakos, apačioje perrištos žydru kaspinu.

Viršutiniame mėlynajame skydo lauke – aukso spalvos svarstyklės, simbolizuojančios lygybę ir teisingumą. Viršutiniame baltajame lauke – žalios spalvos Montevidėjaus kalnas, kurio viršūnėje – aukso spalvos pilis, o papėdėje penkios banguotos mėlynos linijos. Šis laukas simbolizuoja valstybės stiprybę ir sugebėjimą apsiginti. Apatiniame baltajame lauke – juodas žirgas, simbolizuojantis laisvę. Apatiniame mėlynajame lauke pavaizduota auksinis jautis – simbolizuojantis turtą ir gerovę.

Auksinė „Gegužės Saulė“ – tautos kilimo simbolis, o lauramedžio ir alyvmedžio šakos simbolizuoja taiką.
Gegužės Saulė

**Gegužės Saulė** () – Argentinos ir Urugvajaus tautinis simbolis dažnai sutinkamas šių valstybių vėliavose ir herbuose.

„Gegužės Saulė“ – Inkų valstybės Saulės dievo Inti atvaizdas.


Image:Sol de Mayo-Bandera de Argentina.svg|„Gegužės Saulė“ iš Argentinos vėliavos (1818 m.)
Image:Sol de Mayo-Bandera de Uruguay.svg|„Gegužės Saulė“ iš Urugvajaus vėliavos (1828 m.)
Image:Sol de mayo moneda.png|6 eskudų moneta


Įprastai „Gegužės Saulė“ turi porinį skaičių spindulių, kurių pusė vaizduojami tiesūs, kita pusė – banguojantys. Argentinos valstybinėje atributikoje „Gegužės Saulė“ vaizduojama su 32 spinduliais, Urugvajaus – 16.

Kaip simbolis 1813 m. panaudotas pirmojoje Argentinos 6 eskudų monetoje.

## Taip pat skaitykite
* Argentinos vėliava
* Argentinos herbas
* Urugvajaus vėliava
* Urugvajaus herbas
Fresnas

**Fresnas** ( 'uosis') – penktas pagal dydį miestas Kalifornijos valstijoje, kuriame 2010 metais gyveno 494 665 gyventojai. Miestas įsikūręs Centrinio slėnio viduryje, apie 322 km į šiaurę nuo Los Andželo, bei 274 km į pietus nuo valstijos sostinės Sakramento.

## Istorija
1846 m. būsima miesto vieta atiteko JAV. 1856 m. įkurta Fresno apygarda. 1872 m. netoli geležinkelio linijos buvo įkurtas Fresno miestas. Miestas kelis kartus degė, po to nukentėjo nuo potvynio. 1885 m. spalio 12 d. suteiktas miesto statusas.

## Gyventojai

## Miestų partnerystė
Fresno miestai partneriai:

* Gvadalachara, Meksika
* Kočis, Japonija
* Miunsteris, Vokietija
* Morogoras, Tanzanija
* Verona, Italija
* Vaharšapatas Armėnija
* Šatoru, Prancūzija
* Taišanas, Kinija
* Afula, Izraelis
* Tarazas Kazakstanas
* Toreonas, Meksika

## Šaltiniai
La Unjonas (Lempira)

**La Unjonas** () – miestelis vakariniame Hondūre, Lempiros departamente, 80 km nuo Grasjaso, 1161 m aukštyje. Verčiamasi kavos, vaisių, javų auginimu. Yra bažnyčia. Turizmas (kalnuose atsiveria puikūs kraštovaizdžiai).


Image:La Union,Lempira 1.JPG|Bažnyčia
Image:La Union,Lempira 6.JPG|Miestelio gatvė
Image:La Union,Lempira.JPG|Pagrindinė La Unjono gatvė


## Šaltiniai
Garšviai

**Garšviai** gali reikšti:

*Kaimų pavadinimus*

* Biržų rajone;
* Panevėžio rajone.

*Knygnešių draugiją*

* Garšvių knygnešių draugija